GiliGold/VAD_KnessetCorpus huggingface dataset:
דוד רותם: כאן אין לו יתרון.
דוד רותם: הוא ייכשל בזה כי אנחנו מטילים עליו עבודה שהוא לא יודע לעשות אותה.
דוד רותם: היום הוא לא עושה את זה.
מנחם בן-ששון: לכן אתה אומר את מה שאומרת היועצת המשפטית.
מנחם בן-ששון: אתה רוצה את המסלול החלופי, לך למסלול הרגיל.
דוד רותם: עיקול כלי רכב, כל מה שהוא יכול לעשות דרך המחשב מהר, אני נותן לו.
דוד רותם: מי שרוצה את יתר הדברים, שילך למסלול הרגיל.
: יש כאן דבר שאנחנו כאזרחים רוצים ליצור לחץ על החייב.
: אם עיקלו לו רכב, לפעמים שנה הוא לא יודע שעיקלו לו את הרכב, ואז איזו הרתעה יש לו? שנית, הוא שלח הודעה לקופת גמל בכינרת, מישהו יודע על כך שהוא שלח?
: לכן איזה אפקט יש?
דוד רותם: אני הרי רוצה לתת לו יתרון יחסי כדי שהחובות הקטנים ייגבו מהר.
דוד רותם: אין לו יתרון בעיקול מיטלטלין.
: אני רוצה שכן יהיה לו יתרון.
מנחם בן-ששון: חברים, הדיאלוג נגמר.
מירב אנטבי: דיברו כאן על ידיעה של תחום ההוצאה לפועל.
מירב אנטבי: אני מדברת מתוך 20 שנותיי בתחום ההוצאה לפועל ולאחר ידע רב שנרכש על ידי בשנים האלה.
מירב אנטבי: אני רוצה לומר שהמסלול המקוצר הוא לא מעניינו של ועד העובדים ולא של עובדי ההוצאה לפועל והוא נעשה לא בהסכמתנו אבל אנחנו נתנו את הסכמתנו כדי להגן ולנסות להקל על מערכת ההוצאה לפועל לקבל הערכה שונה מזו שהיא מקבלת היום.
מירב אנטבי: מנגד ראינו במהלך כל הדיונים שנושא ההתייחסות לא נכלל במסלול המקוצר.
מירב אנטבי: מלבד זה שאני מייצגת עובדים ויש כאן פגיעה בשכר, אני רוצה לומר עד כמה זה אקט משפטי שמביא אותנו לגבייה, למרות כל חילוקי הדעות.
מירב אנטבי: עיקול צד ג', בניגוד למה שאמרה היועצת המשפטית, יש בקשות רבות, הרבה יותר מאשר עיקולים, כי עיקולים מופנים לבתי משפט שלום לפסק דין הצהרתי למי שטוען שמיטלטלין הם לא שלו וזה לא בהוצאה לפועל.
מנחם בן-ששון: אני רוצה לכוון אותך בדיון כי אותי שכנעת בדיונים שעברו בדבר האפקטיביות ואני חושב שאין איש שחולק על זה.
מנחם בן-ששון: אומרים לך החברים כאן שזה מאוד אפקטיבי אבל חבל להתערב במהלך שהוא נקי מבני אדם.
מנחם בן-ששון: יש שני מהלכים, יש מהלך אחד שהוא מהלך מחשבי, ויש מהלך שני שהוא מהלך אנושי או בלתי אנושי תאמר עורכת הדין שדה.
מנחם בן-ששון: אבל המהלכים הללו הם מהלכים שלא כדאי לערב אותם מבחינת המהות.
מירב אנטבי: זה לא נכון.
מנחם בן-ששון: לפני שאת עונה לי, אני רוצה לעזור במיקוד אחד.
מנחם בן-ששון: אומר גם חבר הכנסת רותם, וראיתי את זה במו עיניי, שבגביית קנסות אתם לא משחקים תפקיד וזה עובד.
מירב אנטבי: אנחנו לא עובדים בגביית קנסות כך שאני לא יודעת איך זה עובד כי עוד לא הייתי שם.
מירב אנטבי: אפילו אני לא הייתי שם.
מירב אנטבי: עדיין אני אומרת שהמפגש הראשוני של עובד מערכת שהוא נטול אינטרסים עם החייב, אנחנו באים ואנחנו רואים באיזה מקום הוא גר, באיזה תנאים הוא גר, ומה יש לו ומה אין לו, אנחנו יכולים את זה לראות רק במפגש מולו.
מירב אנטבי: זה שאנחנו מעקלים משכורת לאדם שגר באזור שאין לו אפילו מה לאכול, זה לא בהכרח עושה את זה יותר טוב אם אנחנו רוצים להיות אנושיים.
מירב אנטבי: נכון שזה אקט שהוא בגדר התרעה ואנחנו רואים שכמעט שאין הוצאות מעוקלים מנגד לזה שאנחנו באנו לרשום את המעוקלים כי אנשים משלמים הן על ידי הסדרים עם עורכי הדין והן בזה שהם באים לשלם בהוצאה לפועל, אבל אנחנו עדיין חושבים שזה אקט שהכי יכול להועיל, הן במסלול המהיר והן במסלול הרגיל.
מנחם בן-ששון: האם יש נקודות שלא נאמרו ורוצים לומר אותן?
יצחק אילת: אני רוצה לומר משהו מניסיון של 20 שנים אבל מהצד של עורכי הדין.
יצחק אילת: ראשית, אני מתנגד למה שנאמר כאן קודם שמסלול עיקול ברישום הוא מסלול זול.
יצחק אילת: בחובות של עד 30 אלף שקלים הוא לא כל כך זול וזה מינימום 200 שקלים בערך.
דוד רותם: אין טעם בעיקול ברישום כאשר אחר כך אין את האיום של להוציא.
דוד רותם: סתם לבוא לחייב הביתה ולרשום שהדברים מעוקלים.
מנחם בן-ששון: אמר חבר הכנסת מיכאלי נכון, אתה צריך את שלושת השלבים.
דוד רותם: שיאמר לי מר כספי אם הוא מסוגל, אם יש לו את היעילות גם לבוא אלי הביתה ולהוציא את הדברים במסלול המקוצר, בתוך 8 חודשים לאכסן אותם ולא להטיל עלי תשלומים נוספים.
מנחם בן-ששון: אני רוצה לתרום פתגם שתוכלו להתייחס אליו.
מנחם בן-ששון: אמרתי את זה גם לגבי מאסרים.
מנחם בן-ששון: אם מישהו חושב להשתמש ברישום בעיקול לצורכי הפחדה, לא בבית ספרנו.
מנחם בן-ששון: תרשמו לפניכם.
מנחם בן-ששון: אנחנו לא בהפחדות.
יחזקאל סיבק: לעניין התועלת בהליך של עיקול ברישום במסגרת החבילה הבסיסית.
יחזקאל סיבק: גם אם אין את שני השלבים הנוספים, אם זה שירות שמסופק במסגרת החבילה הבסיסית, יש בו הגיון והוא לא רק מהווה הרתעה בלבד אלא הוא שלב לקראת השלב הבא שאם החוב לא ייגבה באותה תקופה של 8 חודשים, יש עיקול ברישום שחל על הנכסים והשלבים האחרים של הוצאה ושל מכירה יהיו בשלב השני, אם יש בהם איזושהי תועלת.
יחזקאל סיבק: הערה אחרת שקצת יורדת לשורש העבודה של המרכז לגביית קנסות וגביית חובות ונוגעת בעיקר להליכים המתקדמים היקרים יותר היא מה קורה כאשר המרכז לגביית קנסות יגבה חוב שהוא גובה מאותו חייב חוב שיש לגביו למשל איזשהו סוג של דמי קדימה עבור המדינה ובמקביל אותו חייב יש לו גם חוב בהוצאה לפועל.
יחזקאל סיבק: אנחנו שולחים לאותו חייב הליך והשאלה היא האם אין כאן ניגוד אינטרסים בתוך הפעולה של המרכז לגביית קנסות, ושנית, כאשר אני מחייב את הפעולה, נניח אני מחייב פעולה של עיקול ברישום, נניח אני אלך שלב אחד הלאה וגם אקח מהזוכה 1,500 שקלים לתפיסת רכב ובמקרה יותר מורכב 2,500 שקלים.
יחזקאל סיבק: אז הזוכה ששילם את ה-2,500 שקלים יגלה שלרשויות המס ולמרכז לגביית קנסות יש עדיפות עליו כי יש להם עיקולים קודמים.
יחזקאל סיבק: איך המרכז לגביית קנסות יבנה חומה סינית או יתעדף את הגבייה בין הזוכים השונים שחלקם הוא כאילו לטובתם.
מנחם בן-ששון: זה ברור וזה יפה.
מנחם בן-ששון: חברים, תשובות.
גדעון סער: הבעיה שלי עם הממשלה היא לא המיטלטלין אלא המקרקעין.
מנחם בן-ששון: אני יודע, אבל אנחנו עושים את זה בחוק אחר.
ציון כספי: ביחס להערתו של מר סיבק.
ציון כספי: יש הפרדה מוחלטת בין המרכז לגביית קנסות לבין ההוצאה לפועל.
ציון כספי: אין שום קשר ואלה מסלולי גבייה אחרים, חוקים אחרים והפרדה מוחלטת.
ציון כספי: אני רוצה לחזור לנושא העיקולים.
ציון כספי: מה שעמד בבסיס המסלול המהיר, חלק מהדברים, אחת הסיבות המרכזיות, היא שאנחנו ראינו ואנחנו רואים את הזוכה הקונבנציונאלי הבלתי מיוצג שהוא בא ופותח תיק בהוצאה לפועל והוא חושב שבזה הוא סיים את פעולתו ובעצם פתיחת כיום היא התחלת הדו-שיח בין הזוכה לבין מנגנון ההוצאה לפועל.
ציון כספי: אחרי שפתחת את התיק והאיש קיבל אזהרה, אם הוא לא שילם, אתה צריך לבוא ולבקש עיקולי צד ג', ואתה משלם כסף, סכום מסוים, מבצעים.
ציון כספי: עכשיו אתה מקבל תשובה אם בוצע או לא בוצע.
ציון כספי: לא היה כסף, לא אומרים לך אלא אתה צריך לדעת שהוא צריך לבוא להוצאה לפועל ולומר שהוא רוצה מסלול אחר נוסף, שהוא רוצה עיכוב ברישום.
ציון כספי: אחר כך אתה בא ואומרים לך שהמחיר של זה הוא כזה וכזה.
ציון כספי: אחר כך אתה רוצה לתפוס מקרקעין ואז אתה בא ומבקש את זה שוב, ואז התמחיר הוא כזה וכזה ואתה משלם.
ציון כספי: אם אתה רוצה לתפוס את הרכב, התמחיר הוא כזה וכזה ואתה משלם.
ציון כספי: כל הזמן קיים דו שיח.
ציון כספי: הוא לא בנוי לחלוטין לבלתי מיוצגים, לאזרח כמוני שמישהו חייב לי כסף ואני צריך לפתוח תיק בהוצאה לפועל ואני לא בקי בכל המסובכות של תהליך גביית החובות.
ציון כספי: זה חלק מהשיקולים שאמרנו שנפתח מסלול מהיר לאזרח, מישהו חייב לו כסף, מישהו נתן לו שיק, יש לו פסק דין.
ציון כספי: הוא יבוא, הוא ייתן לנו את זה, נאמר לו ללכת, נעשה כך וכך, ונאמר לו לבוא בעוד שמונה חודשים.
ציון כספי: הצלחנו לגבות – מצוין, לא הצלחנו לגבות – נאמר לי שעשינו כמיטב יכולתנו ושילך למסלול הרגיל או שלא ילך יותר.
ציון כספי: במסגרת זאת אנחנו מנסים לעשות את מקסימום הדברים שיכולים להביא לאדם הזה את הכסף, בלי לטרטר אותו עם מינימום הצעות ולשמור על החוב המקורי.
ציון כספי: לכן אמרנו שאופציונאלית ניתן לו את העיקול ברישום כי אנחנו רואים בו איזשהו תהליך שכן יכול לעזור בגביית הכסף.
ציון כספי: אופציה נוספת שתהיה לו אבל שאנחנו נאמר לו שעשינו עיקולים ולא הצלחנו ועכשיו אנחנו מציעים לו ללכת שלב נוסף.
ציון כספי: השלב הנוסף הוא נעשה עיקול ברישום והוא יעלה לו מה שלא גבינו בתחילת התהליך, 170 שקלים, או סכום אחר כי עדיין לא עשינו את התמחיר.
ציון כספי: אם זה לא הלך, אנחנו רואים עוד צעד אחד נוסף.
ציון כספי: הצעד שאנחנו חושבים שהוא נכון ואנחנו מציעים אותו הוא – לעקל רכב, בכל מקרה נעשה עיקול ברישום – לתפוס רכב במסגרת תפיסת המיטלטלין הוא תהליך פשוט שנעשה אותו טוב יותר כי אנחנו אמונים על ידיעת התהליכים, בעלי התפקיד וכולי.
ציון כספי: אבל התהליך הזה הוא תהליך אופציונאלי והוא לא בהתחלת התהליך כי הוא תהליך יקר, תהליך שעולה הרבה כסף.
ציון כספי: אני חושב שאם תתנו לנו את האופציות לפעול בנוסף לתהליכים המחשוביים, זה יעזור.
ציון כספי: אני שוב אומר לך חבר הכנסת רותם שיש פער עצום בין האיש הזוכה לבין לשכות ההוצאה לפועל.
ציון כספי: הם לא יודעים מה הם צריכים לעשות.
ציון כספי: הם חושבים שהם פתחו את התיק וזה נגמר התהליך, וזה לא כך אלא זאת רק התחלת התהליך.
ציון כספי: היו"ר מנחם בן-ששון:
דלית זמיר: אין דבר כזה.
מנחם בן-ששון: זאת אומרת, שזה בתוך האגרות.
מנחם בן-ששון: אם אתם מוכנים לומר לי שזה בתוך האגרה.
מנחם בן-ששון: אם אני כזוכה מקבל שירות חינם, שניים במחיר של אחד, אני מוכן ואני גם תכף אדבר על ניגוד אינטרסים, כמו שאמר מר כספי.
מנחם בן-ששון: ההצעה שלכם צריכה להיות בחינם, ושנית, לפי בקשת הזוכה, כי אחרת אני בבעיה קשה של ניגוד אינטרסים ואז קיבלתי שירות.
מנחם בן-ששון: אני לא אסבך אותו, אני לא אתחיל את ההחרמות, אני לא אלך מעבר למה שכתוב בחוק וזאת תהיה תרומה נאה של ממשלת ישראל למהלך.
מאיר בינג: לגבי האגרות, יש שתי אפשרויות.
מאיר בינג: אפשרות אחת היא לבוא ולקבוע אגרה שהיא יותר גבוהה לכולם.
מאיר בינג: האפשרות השנייה היא לקבוע אגרה מאוד נמוכה כאגרה בסיסית כאשר הזוכה יכול לומר שהוא מעונין להוסיף את התהליך.
מנחם בן-ששון: שני הדברים הללו לא יעברו.
מנחם בן-ששון: גובה האגרה שאתם קבעתם היא 100 שקלים להליך המהיר הזה?
דלית זמיר: עדיין לא נקבעה אגרה.
ציון כספי: יש לנו תחשיב.
מנחם בן-ששון: זה דבר שאני רוצה לדעת כי אתם תתחילו להוריד ולעלות.
מירב אנטבי: זה בכל מקרה יגיע לוועדה.
מנחם בן-ששון: אני בכל זאת רוצה לדעת על מה חשבתם.
ציון כספי: אני רוצה להיות מדויק.
מנחם בן-ששון: אני זכרתי משהו בסביבות ה-100.
: גם עד 30 אלף שקלים?
מנחם בן-ששון: כך זכרתי.
: אני לא מכיר את המדינה כנדבנית כזאת.
מנחם בן-ששון: אמר מר בינג בשקט משהו שחיכיתי לשמוע.
מנחם בן-ששון: את השבעה שקלים הקטנים האלה, מהם עושים מיליונים, אני לא מוכן לתת לכם, ועל זה אני מדבר ואתם יודעים על מה אני מדבר.
: על עיקול צד ג'.
מנחם בן-ששון: על עיקולי צד ג' חדשים.
מנחם בן-ששון: עכשיו תקשיבו טוב, בדיוק לזה הגענו.
מנחם בן-ששון: אני מוכן לתמוך נגד חבר הכנסת רותם ונגד חבר הכנסת סער שאני לא יודע מה תהיה עמדתו, אני מוכן לתמוך בעמדת הממשלה אם אתם נותנים לנו חינם את העיקול ברישום ואני אומר עוד פעם שמשום נקיות המהלך זה חייב להיות לפי בקשת הזוכה.
מנחם בן-ששון: אז הרווחתי הרבה, אם אתם צודקים, שזה לא מפריע לכם, אבל אתם צריכים להסכים לזה היום ולספר לי כמה האגרה שחשבתם עליה.
מנחם בן-ששון: ביום שנדבר בה, אני לא אזכור את זה בטח, אבל אני אוציא את זה מהארכיון ואז אני אזכור.
ציון כספי: במנדט שלי, הנושא הזה הוא של אגף תקציבים שצריך להתייחס.
ציון כספי: אני יכול לומר לך שגם היום כאשר זוכה מבקש עיקולי בנקים, הוא משלם מראש.
מנחם בן-ששון: אני יודע, אבל זה מסלול מהיר.
ציון כספי: דיברנו על המסלול המהיר ללא עיקול ברישום.
מנחם בן-ששון: תוריד את העיקול ברישום ואל תבקש ממני יותר.
ציון כספי: תוספת מינימלית של סדר גודל של 35-40 שקלים.
מנחם בן-ששון: מר כספי, התשובה היא פשוטה.
מנחם בן-ששון: אתה נכנס כאן לעסקה משולשת כי זה לא אתה מול כלל ישראל אלא זה גם אתה מול ועד העובדים.
מנחם בן-ששון: חשוב לך להוסיף את הסעיף הזה?
מנחם בן-ששון: תשלם אותו.
מנחם בן-ששון: לא חשוב לך להוסיף את הסעיף הזה?
מנחם בן-ששון: אל תשלם אותו ואז לא יהיה לך סעיף.
מנחם בן-ששון: אני מבטיח לך שלא יהיה לך סעיף כי גם אני אשכנע את הכנסת שאי אפשר להעביר את זה.
מנחם בן-ששון: אגב, אתם יכולים למשוך את החוק.
מאיר בינג: לגבי הדיון על האגרה, בבוא העת אנחנו נגיע ונדון בו.
מאיר בינג: גובה האגרה יהיה שקלול מסוים של העלות של התהליך.
מאיר בינג: שוב, חשוב להדגיש שהאגרה תהיה נמוכה ותהיה מעט יותר גבוהה מהאגרה הרגילה כי אנחנו משקללים כך שבפנים יהיו שלושה עיקולים בממוצע.
מאיר בינג: אנחנו לא נגבה כסף נוסף בשביל ההליכים האלו.
מאיר בינג: לעומת זאת, אם יהיה עיקול פיזי של רכב, שזה יקר, אנחנו לא משקללים את זה מראש.
מנחם בן-ששון: אל תסביר דברים שלא נשאלת עליהם.
מנחם בן-ששון: אני שאלתי שאלה ברורה.
מנחם בן-ששון: אני לא נותן לכם קצת יותר ואני לא נותן לכם קצת פחות.
מנחם בן-ששון: אתם תאמרו לי מה גובה האגרה וזאת תהיה האגרה, וזאת תהיה תרומתה של ממשלת ישראל למהלך הזה.
מנחם בן-ששון: תחשבו על זה.
מנחם בן-ששון: אתם לא צריכים להחליט על כך עכשיו.
מירב אנטבי: אפשר לצרף את האגרה בעת פתיחת התיק לעיקול ברישום.
מנחם בן-ששון: זה לא שולחן ועדת הכספים אלא שולחן ועדת החוקה.
מנחם בן-ששון: אמרתי לכם שזה בדיוק המחיר.
מנחם בן-ששון: אתם תאמרו לי אם זה בסדר.
מנחם בן-ששון: אתם לא צריכים להחליט על זה היום כי לחוק יש עוד כמה מהלכים.
מנחם בן-ששון: על הסעיף הזה תצטרכו לענות.
מנחם בן-ששון: יש כוכבית על סעיף עיקול מיטלטלין.
: לדעתי הכוכבית תהיה גם על כל החוק, במידה שלא נדע מראש מה האגרה האחידה בה רוצה האוצר.
מנחם בן-ששון: הוא תכף יאמר לך מה הוא מתכוון באגרה.
מנחם בן-ששון: לקח לו רגע למסור.
מנחם בן-ששון: תכף אתה תשמע.
מנחם בן-ששון: אני רק רוצה לומר איפה עומד הסעיף הזה.
מנחם בן-ששון: הסעיף הזה עכשיו עומד עם כוכבית, גם אם נצביע.
מנחם בן-ששון: אני רוצה את הסעיף הזה להשאיר עם כוכבית.
מנחם בן-ששון: אני לא כותב אותו בינתיים אלא אתם תביאו לי אותו משופר כך שיהיה ברור שאני באתי על סיפוקי.
ציון כספי: דיברנו על אגרה בסיסית כפי שהיא קיימת היום.
ציון כספי: כמו שאמרתי בהתחלה, זה אופציונאלי.
ציון כספי: ללא עיקול מיטלטלין וללא תפיסת רכב, דיברנו על תוספת של כ-35 שקלים.
מנחם בן-ששון: ועם צד ג'.
ציון כספי: תוספת של כ-35 שקלים על האגרה הבסיסית.
מנחם בן-ששון: כמה האגרה הבסיסית?
ציון כספי: זה תלוי.
ציון כספי: בפסק דין זה מקסימום 100 שקלים, ואם אלה שטרות, 162 שקלים.
ציון כספי: זה גם כולל אגרת פרוטוקול וצריך לקחת את זה בחשבון.
ציון כספי: לכן התוספת כאן היא באמת שולית, היא תוספת שמשולמת היום הרבה יותר אפילו.
דוד רותם: אני רוצה לשמוע מה זאת תוספת ריאלית.
ציון כספי: כ-35 שקלים.
דוד רותם: זה מקובל על האוצר?
דוד רותם: כי אם כן, אני מגיש מחר להוריד את אגרות ההוצאה לפועל ל-35 שקלים.
ציון כספי: זאת תוספת על האגרה המשולמת היום.
ציון כספי: אנחנו לקחנו את עלות העיקולים.
דוד רותם: אם כן, הסכום הוא 135 שקלים.
ציון כספי: אבל אתה מקבל כאן עיקול ברישום, אתה מקבל עיקול צד ג'.
מנחם בן-ששון: בכל הארץ?
ציון כספי: בכל הארץ.
מנחם בן-ששון: ב-135 שקלים.
ציון כספי: לא, סליחה.
ציון כספי: קודם כל, נעזוב ברשותך את ה-100 שקלים.
ציון כספי: 100 שקלים זה מינימום, זה בהתאם לגובה התביעה וכולי.
ציון כספי: אגרת שטרות היא 162 שקלים.
ציון כספי: לכן אני מציע להשתמש במינוח "האגרה הקיימת היום".
ציון כספי: אם דובר על עיקולי צד ג', סדר גודל של 35 שקלים תוספת.
מנחם בן-ששון: חבר הכנסת רותם, אנחנו נישאר עם 135 שקלים ואז אנחנו נאשר.
מנחם בן-ששון: האם בעיקולי צד ג', ה-7 שקלים שהמונה דופק כל פעם, זה נשאר בתוך הממסגרת?
ציון כספי: ה-135 כולל.
מנחם בן-ששון: ל-135 שקלים אני אסכים.
: יש עוד אגרה אחרת.
: אחוז לפי גובה הסכום.
: זה לא 135 שקלים.
מנחם בן-ששון: 35 שקלים מעבר לאגרה, כולל רישום.
מנחם בן-ששון: זה מה שהתכוונתי אליו קודם.
מנחם בן-ששון: אני שואל אותך אם זה בסדר.
קריאה: אבל הם לא רוצים.
מנחם בן-ששון: הם לא רוצים, זה סיפור אחר.
מנחם בן-ששון: לא דיברתי אתם אלא דיברתי עם חבר הכנסת רותם.
דוד רותם: זה בסדר, כן.
מנחם בן-ששון: מר כספי, בדיוק לזה התכוונתי.
: אני חושב שכאן הסכומים לא ברורים.
: יש כאן אגרות שלפי הקיים היום מה שהם אומרים, את זה גובים.
: איש פותח על 20 אלף שקלים, יש לו אגרה שהיא אחוז מ-20 אלף.
: אגב, זה לא אחוז כי אחר כך משלמים עוד כסף.
: זה לא אחוז לכל ההליך.
דלית זמיר: אנחנו מדברים על ההליך המקוצר, שזה יהיה סכום אחד.
: שהאזרח יבין שלא הבאנו כאן מהפכה בהליך מהיר.
: יש אגרה, יש אחר כך תוספת על ההליך המהיר.
מנחם בן-ששון: 35 שקלים.
: זה יותר.
מנחם בן-ששון: זה מה שאני לא מוכן לתת.
: שנדע איפה הסכומים שהם רוצים.
מנחם בן-ששון: אני אזכיר לך מה עוד רציתי בזמנו.
מנחם בן-ששון: אני רציתי בזמנו שבנוסף לכך תהיה איזושהי אגרת תמרוץ.
מנחם בן-ששון: זאת אומרת, אנשים שפונים למסלול המהיר יאמרו להם שאם הם היו הולכים למסלול הרגיל, הם היו משלמים נניח אחוז מהתביעה וכאן יהיה שלושת-רבעי אחוז ולא אחוז שלם, וזאת כדי להמריץ את האנשים ללכת למסלול המהיר.
מנחם בן-ששון: אתם זוכרים שדיברנו על זה.
מנחם בן-ששון: לפחות אני זוכר שדיברנו על זה.
מנחם בן-ששון: גם בזה רציתי הפחתת אגרה וחשבתי שזה יהיה נכון ויהיה מהלך תקין, אבל אני עכשיו לא מדבר על זה.
: מה שתקין ל-א' לא תקין ל-ב'.
מנחם בן-ששון: זה תקין לכולם משום שבסוף זה גם פחות עול על החייב.
: גם על המערכת.
מנחם בן-ששון: היחידה שמקבלת קצת פחות תהיה מדינת ישראל, אבל היא הולכת לרפורמה גדולה, היא חוסכת בכוח אדם, היא משקיעה במחשבים במקום באנשים, היא סוגרת משרדים.
מנחם בן-ששון: זאת אומרת, היא צודקת שהיא עושה את המהלך הזה.
מנחם בן-ששון: מר בינג, אתה היית אתנו כאשר אמרנו אתה דברים לגבי אגרת התמריץ.
יצחק אילת: ה-35 שקלים מוגבלים רק לחמישה בנקים.
יצחק אילת: כלומר, את זה הם לא אומרים.
יצחק אילת: זאת מפני שכל עיקול, בנקים דורשים עליו 70 שקלים.
יצחק אילת: כך שזה מוגבל רק לחמישה בנקים, אם ירצו יותר, זה פשוט יעלה יותר.
יצחק אילת: הם צריכים להתחייב לזה שב-35 שקלים עושים את הכל.
מאיר בינג: אם יהיה צריך שבעה עיקולים, המדינה תעשה שבעה עיקולים ותספוג את זה.
מאיר בינג: ה-35 שקלים הם לצורך העניין.
מאיר בינג: צריך להדגיש שוב שזה לא כולל עיקול רכב.
מאיר בינג: שיהיה ברור.
מנחם בן-ששון: לא כולל תפיסת רכב.
מאיר בינג: כן.
מאיר בינג: זה לא כולל תפיסת רכב ואני רוצה שזה יהיה ברור לפרוטוקול.
מאיר בינג: כרגע זה גם לא כולל עיקול מיטלטלין.
מנחם בן-ששון: אתה יכול כבר לומר לי כן?
מאיר בינג: לא.
מנחם בן-ששון: בסדר, תחזרו אלי עם תשובה.
מאיר בינג: כדי שאבין את הבקשה, אתה מדבר על עיקול ברישום?
מאיר בינג: עיקול מיטלטלין יעלה עוד כסף.
מאיר בינג: תפיסה פיזית.
: לא, לא תפיסה.
: זה הבלבול במושגים.
: אדוני היושב-ראש, אתה ביקשת עיקול ברישום והוא אומר שזה יעלה כסף.
קריאה: הוא אומר שהפקיד יקבל והמדינה תספוג.
: זה מה שאמרתי.
: אותם עובדים בהוצאה לפועל, מישהו יצטרך לשלם להם.
: מדובר כאן בכסף לא קטן.
מנחם בן-ששון: בדיוק נכנסתי לכיסה העמוק של מדינת ישראל.
: אני לא מכיר את המדינה כנדבנית כזאת שעל פעולה כזאת לא תגבה כסף.
מנחם בן-ששון: אז לא יהיה להם את החוק.
מנחם בן-ששון: הם שמעו את דברינו, בעניין הזה יש תמימות דעים כמעט של כל חברי הוועדה.
: אני חושב שיש כאן בלבול מושגים.
: לכן אמרתי עיקול ברישום, וזה אומר שאדם יוצא לבית של החייב ומבצע את רישום המיטלטלין.
מנחם בן-ששון: כולנו אמרנו שלוש פעמים אותו הדבר.
מנחם בן-ששון: עכשיו דובר הוועדה הוא חבר הכנסת מיכאלי שיסכם את הנושא הזה.
מנחם בן-ששון: תקשיבו טוב טוב, ואם יסתבר שהוא אומר לא נכון, אני אתקן אותו.
: מבחינת הליך עיקול בחוק, מה שאני זוכר ומה שאני יודע, ויש כאן הרבה חברים שמבינים בזה, עיקול היום נחשב בחוק להוציא אדם לבית החייב או לבית העסק, לבצע פעולת רישום המיטלטלין בתוך הנכס או העסק.
: זה נקרא פעולת עיקול.
: מה שעושים אחר כך, הוצאה, זה נקרא הוצאת עיקול.
קריאה: זה חלק מהעיקול.
: האוצר אומר שפעולת עיקול, מה שהתכוונתי עיקול, זה כן ייכלל בפנים ולכן את זה אנחנו רוצים להבין.
מנחם בן-ששון: בעקבות דבריך אני מבהיר למה אני התכוונתי.
מנחם בן-ששון: אני מוכן לנסות לשכנע את חברי הוועדה להוסיף מיטלטלין שאפשר יהיה ללכת לעשות את הרישום בבית ולא את התפיסה.
מנחם בן-ששון: אם זה נקרא עיקול, תקראו לזה איך שאתם רוצים.
מנחם בן-ששון: את הרישום בבית בתנאי שזה ייכלל ב-35 שקלים תוספת ולא תיגבה אגרה.
מנחם בן-ששון: ברגע שתהיה תפיסה בפועל, לא חשוב איך אתם קוראים לה בחוק, או תפיסת מכונית בפועל, לא חשוב איך אתם קוראים לה בחוק, או כל מיני דברים אחרים – לשם כך תוכלו לקבל יותר כסף.
מנחם בן-ששון: זה מה שאני מוכן לתת.
מנחם בן-ששון: בנוסף לזה, שלא יישכח, כדי שלא יהיה ניגוד אינטרסים, זה ייעשה אך ורק לפי בקשת הזוכה.
מנחם בן-ששון: זה מה שאני מבקש שייכנס.
מנחם בן-ששון: אין לך תשובה לזה אבל אתה תיתן לי אותה בפעם אחרת, אבל הבנת מה ביקשתי.
מאיר בינג: הבנתי.
מנחם בן-ששון: עכשיו תאמרו לי מה לא הבנתי נכון במה שאמרתי.
ציון כספי: אני מבקש הבהרה.
דבורה שדה: בהמשך למה שאמר אדוני קודם, באמת דיברנו על הליך שהוא מהיר וזול, שהוא טוב גם לחייב, גם לזוכה וגם למדינה, ובהחלט דובר על אגרה שהיא מופחתת כדי לתמרץ לפנות להליך.
דבורה שדה: אני רוצה להזכיר דבר נוסף, שדיברנו על מניעת כפל אגרות.
דבורה שדה: זאת אומרת, הלך החייב למסלול המרי, שילם פחות, הצטרך לעבור למסלול הרגיל, יוסיף רק את התוספת ככל שתידרש.
מנחם בן-ששון: אלה הם דברים שמר סיבק כתב לנו באריכות לפני כמה שנה.
יחזקאל סיבק: הערה כלכלית לגבי הנושא של העיקולים.
יחזקאל סיבק: מחזור עיקולים ברישום לבנקים במדיה מגנטית זה בסביבות 400 שקלים.
יחזקאל סיבק: העיקולים האלה מוגבלים לטווח של שלושה חודשים בערך.
יחזקאל סיבק: בתוך תקופה של 8 חודשים של הגבייה במרכז לגביית קנסות, יש לך שלושה מחזורים.
יחזקאל סיבק: זה 1,200 שקלים לבד.
יחזקאל סיבק: לי זה לא מסתדר מתמטית.
יחזקאל סיבק: כלומר, אם הם סופגים את זה, זה בסדר, אבל השאלה היא אחרת והיא מטרידה אותו כזוכה, גם אם אני הולך לכיוון של המסלול המקוצר, והיא, האם בגלל שזה בעצם יחייב את המדינה לספוג סכומים מאוד גדולים, המדינה תתקמצן על איזה עיקולים היא תוציא, ואז אם היא תוציא רק חלק מהעיקולים, מי קובע לאיזה בנקים ילכו העיקולים?
יחזקאל סיבק: אם יוציאו את העיקולים לבנקים הלא נכונים, מי יהיה אחראי ברשלנות על זה?
מנחם בן-ששון: תפיסת הניהול הבסיסית התקינה של המדינה במערכותיה, עם כל מה שאמרתי קודם והשתלחתי ועשיתי את זה אולי בלשון בוטה מדיי.
מנחם בן-ששון: אני אומר שיש תפיסה עקרונית.
מנחם בן-ששון: ההנחה שלך היא שהמדינה היא נאמן שמעונין לגבות והולך למהלך שתכליתו לגבות ולהשיג ולא להיכשל בו.
מנחם בן-ששון: באופן כללי בסך הכל אנחנו נמצאים במהלך שהוא הוראת שעה ותהיה לנו אפשרות לבדוק אותו במהלכו.
דלית זמיר: הערה לגבי תפיסת השר בעניין הזה.
מנחם בן-ששון: היא שונה מתפיסת המדינה?
דלית זמיר: אני רוצה להצטרף למה שכרגע אמרו מהנהלת בתי המשפט.
דלית זמיר: כיוון שהתהליך הוא אופציונאלי והזוכה מסמן שהוא רוצה גם עיקול ברישום, שזה הליך שדורש קצת יותר מללחוץ על כפתור, איזושהי עלות שולית יכולה להיות מאוד הגיונית.
מנחם בן-ששון: יכול להיות אבל אני לא מקבל את עמדת השר.
מנחם בן-ששון: אתם צריכים עכשיו לדווח לשלושה מקומות.
מנחם בן-ששון: אתם צריכים לדווח למשרד המשפטים, אני לא יודע למי, את צריכה לדווח במשרד המשפטים לשר, ואתה צריך לדווח למשרד האוצר וכולכם צריכים לבוא עם תשובה, שהממשלה תיתן תשובה אחת בלבד.
מנחם בן-ששון: 35 שקלים ולא פרוטה יותר.
ציון כספי: הבהרה.
ציון כספי: אנחנו העלינו כאן את האפשרות לבצע תפיסת רכבים, כמובן בתשלום.
ציון כספי: האם אתה משאיר את האפשרות הזאת במסלול המהיר?
מנחם בן-ששון: אני לא משנה כלום.
מנחם בן-ששון: מה שדיברנו, דיברנו, אבל אתם חייבים לי תשובה על הערה של הלשכה ושל איגוד הבנקים לגבי שינויים שעשיתם בתפיסות רכבים בזמן האחרון.
מנחם בן-ששון: קיבלתם מכתב.
מנחם בן-ששון: נכון, בנושא כינוס נכסים.
גדעון סער: אני לא חושב שאתה יכול להצביע בגלל הבעיה שנשארה פתוחה.
מנחם בן-ששון: אני משאיר אותה.
מנחם בן-ששון: בינתיים הסעיף הוא בלי זה.
לאה רקובר: למען הסר ספק.
לאה רקובר: אנחנו מבקשים לא להשאיר את הסעיף.
מנחם בן-ששון: אני רוצה לומר לך שאת לא מבינה נכון, אבל אני רוצה להיות בטוח שאמרת לי את זה.
לאה רקובר: סעיף 20ג, עמוד 7.
מנחם בן-ששון: כן מצביעים.
מנחם בן-ששון: אם רוצים, אפשר יהיה אחר כך להוסיף עוד סעיף קטן.
לאה רקובר: אני מבקשת שתישמר למדינה הזכות להתנגד ולהסתייג.
דוד רותם: המדינה תרשום הסתייגות.
מנחם בן-ששון: ממשלת ישראל רשאית להוסיף בסעיף 20ג סעיף קטן נוסף המתייחס לעיקול מיטלטלין, להציע תוספת, נצביע עליה ויכול להיות שהיא תיכנס לחוק.
דלית זמיר: יכול להיות שזה שינוי שיכול להיות גם ב-20ד.
מנחם בן-ששון: כשנגיע לסעיף 20ד תאמרי את זה.
דלית זמיר: לגבי אותו עניין.
מאיר בינג: הערה לפרוטוקול לגבי גובה האגרות.
מאיר בינג: חישוב ראשון נעשה לפני כשנתיים.
מאיר בינג: אנחנו נשב ואין כוונה לסטות בסכום גבוה מהסכום, אבל אני אומר שאין התחייבות חד משמעית שהסכום יהיה 35 שקלים.
מנחם בן-ששון: אני לא אישרתי אגרות.
מנחם בן-ששון: גם לי אין התחייבות שאני מאשר לך 100 שקלים.
מנחם בן-ששון: אולי אני אאשר לך 90 שקלים.
מאיר בינג: כל מה שאני אומר שלא יצטטו מהפרוטוקול כאילו התחייבנו כי לא התחייבנו במובן הזה.
דוד רותם: אנחנו לא התחייבנו לאשר את החוק הזה.
דוד רותם: אנחנו אמנם מצביעים אבל אחר כך נצטרך גם לאשר אותו.
מנחם בן-ששון: מר בינג, ההתחייבות שאמרתם 100 שקלים והשקל היום הוא מטבע חזק, ואני אשכנע אתכם שזה 90 שקלים.
: 20ד הליכים שיינקטו במסלול מקוצר
: (ב) על אף האמור בסעיף קטן (א) ומבלי לגרוע מחובתו של רשם ההוצאה לפועל כאמור באותו סעיף קטן, רשאי זוכה לבקש נקיטת הליכים בטרם קבלת מידע על החייב ובלבד שציין בבקשת הביצוע אלו הליכים מבין ההליכים האמורים בסעיף 20ג(ב) הוא מבקש שיינקטו ואת הפרטים הדרושים לשם כך, לרבות פרטי הצד השלישי כאמור בסעיף 20ג(ב)(1) וצירף את המסמכים הדרושים.
: ביקש הזוכה נקיטת הליכים כאמור, רשאי רשם ההוצאה לפועל לנקוט בהליכים, בכפוף להוראת סעיף 7(ה).
מנחם בן-ששון: יש בידיכם הרשות, את מה שאמרתם לגבי מיטלטלין, את השלכתו גם בסעיף ד'.
דלית זמיר: הערה לנוסח.
דלית זמיר: כתוב "על אף האמור בסעיף קטן (א) ומבלי לגרוע מחובתו של רשם ההוצאה לפועל כאמור באותו סעיף".
דלית זמיר: מאחר שסעיף קטן (א) מנוסח כ-רשאי, לא כל כך ברורה החובה.
דלית זמיר: לכן אנחנו מסתפקים לומר שעל אף האמור בסעיף קטן (א) רשאי זוכה לבקש.
: בדיון היה כן חשוב לוועדה לציין שנקיטת הליכים לפי בקשת זוכה היא משהו שהיא מעבר לחובה הבסיסית בהליך המקוצר של הלשכה, של הרשם, לנקוט הליכים מיוזמתה, שזה סעיף קטן (א).
דלית זמיר: אבל זה לא מתאים למילה חובה.
מנחם בן-ששון: אנחנו יכולים לשנות בסעיף קטן (א) ל-ינקוט.
דוד רותם: גם ב-(ב).
דלית זמיר: לגבי סמכות שיפוטית לא כותבים את זה בצורת חובה.
מנחם בן-ששון: לא, כבר כתבנו כמה פעמים.
מנחם בן-ששון: אני יכול להביא לך ראיות מחוקים אחרים.
דלית זמיר: זה הנוסח הראשוני שלנו.
מנחם בן-ששון: זה יישאר ינקוט ויתוקן גם ב-(ב) ל-ינקוט במקום רשאי.
יצחק אילת: בקשר למידע על החייב שהתקבל מטעם הזוכה, שזה לא יחייב.
מנחם בן-ששון: אם אדוני היה מקשיב, היה שומע ששינינו.
מנחם בן-ששון: יהיה כתוב "ינקוט".
: (ג) רשם ההוצאה לפועל רשאי להאציל סמכויות שניתנו לו לפי פרק זה לגורם כאמור בסעיף 4א לחוק.
: הואצלה סמכותו של רשם ההוצאה לפועל כאמור, יינקטו הליכים על ידי הגורם שהסמכות הואצלה לו רק בהתאם לכללים שייקבעו לעניין זה על ידי מנהל בתי המשפט כאמור סעיף 20ח(ב).
: האם בבקשה שקראת קודם מסעיף קטן (ב), יש כאן משהו שונה מההליכים שקיימים היום במסלול הרגיל?
: זאת לא בקשה בטרם אזהרה.
: זה נקרא בקשה בטרם מטעם הזוכה שהוא יכול לבוא ולבקש לנקוט בהליכים אלה ואלה בלי שאני מקבל נתונים.
: זה לא דווקא לפני אזהרה.